title: Plañvour
text: Plañvour a zo ur gumun eus Breizh e departamant ar Mor-Bihan. Pennlec'h Kanton Plañvour eo.
  
  Douaroniezh 
  
   War aod ar Meurvor Atlantel emañ Plañvour.
  
  Anv 
  
   Erwan Vallerie ː Plueumur, XIIvet; Pluemur, XIIvet; Ploeumur, XIIvet; Ploemer, 1287; Ploemor, 1323; Plemur, 1327; Pleumour, 1370; Ploemur, 1380; Plemer, 1382; Ploemur, 1387; Ploesmeur ha Ploesmene, 1428; Ploemeur, 1453; Plouemur, 1516; Plemur, 1630; Plemur, 1636
  
  Gerdarzh
  
  Ardamezioù 
  En glazur e lestr greet, goueliet ha flammet en aour war ur mor en argant, e gab en argant e deir brizhenn erminig en sabel• Sturienn : Douar ha mor
  
  Istor
  
  Dispac'h Gall 
   Melestradurezh: krouet e voe kumun Plañvour e 1790; e Kanton Gwidel hag e Bann Henbont e oa. E 1794 e voe tennet parrez Kergroaz eus kumun Plañvour, lakaet e voe e kumun an Oriant. Diskaret e voe Kanton Gwidel gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Plañvour e Kanton an Oriant-2 e 1801 gant an hevelep lezenn. Lakaet e oa bet en Arondisamant an Oriant krouet e 1800.
  
  Krouet e voe kumun Keriadoù d'an 18 a viz Ebrel 1901 ha kumun an Arvor d'an 2 a viz Ebrel 1925 diwar lodennoù eus kumun Plañvour.
  
  Brezel-bed kentañ
   238 gwaz eus ar gumun a varvas abalamour d'ar brezel, d.l.e. 2,34 % eus he foblañs e 1911.
  
  Eil brezel-bed
   Implijet ha brasaet e voe nijva Kerlin-Bastard gant al Luftwaffe (aerlu alaman); bombezet e voe gant ar Royal Air Force en noz etre an 9 hag an 10 ha d'an 11 a viz Du hag en noz etre an 8 hag an 9 a viz Kerzu 1940.
   D'ar 6 a viz Meurzh 1943 e kouezhas ur c'harr-nij B-17 eus aerlu SUA (United States Army Air Forces) e Plañvour, lazhet e voe tri nijour hag a oa en e vourzh, c'hwec'h nijour all a voe tapet gant an Alamaned hag unan all a zeuas a-benn da achap; d'ar 1añ a viz Kerzu 1944 e kouezhas ur B-17 all eus aerlu SUA er gumun, an dek nijour a voe tapet d'an Alamaned.
   E Sankenn an Oriant edo ar gumun; dieubet e voe Plañvour d'an 10 a viz Mae 1945 goude emzaskoridigezh an Alamaned.
  
  Brezhoneg 
   D’an 13 a viz C'hwevrer 1938 e savas ar c'huzul-kêr a-du gant kelenn brezhoneg er skolioù.
   D’an 18 a viz Ebrel 2006 e oa bet votet ar garta Ya d'ar brezhoneg gant kuzul-kêr ar gumun.
   D'ar 16 a viz Mezheven 2016 e oa bet roet al labelioù live 2 ha 3 da gumum Plañvour.
  
  Deskadurezh 
   E 2014 a oa bet krouet un hentad divyezhek e skol bublik ar gumun. 
   E distro-skol 2022 e oa enskrivet er c'hlasoù divyezhek 115 skoliad (9,6 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm
  
  Monumantoù ha traoù heverk 
  
   Alez toet e Laode, Nevezoadvezh ar Maen, tro 2000 KJK. 
  
   Iliz katolik Sant Pêr en Ereoù
  
   Chapel Santez Anna, er vourc'h.
  
  Emdroadur ar boblañs abaoe 1962
  
  Melestradurezh
  
  Tud 
   Henri Dupuy de Lôme (1816-1885), bet ganet e Kastell Soe, ijinour ha politikour.
   Louis Le Hunsec (1878-1954), arc'heskob katolik.
   Yoann Gourcuff, bet ganet d'an 11 a viz Gouere 1986, melldroader. 
   Élodie Guégan, bet ganet d'an 19 a viz Kerzu 1985, redourez.
  
  Ardamezeg ar familhoù
  
  Gevelliñ
  
  Liammoù diavaez
   Plañvour war lec'hienn Geobreizh
  
  Levrlennadur 
  
   Michel Froger & Michel Pressensé : Armorial des communes du Morbihan. 1999
   Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
   Erwan Vallerie : Diazezoù studi istorel an anvioù-parrez. Corpus. An Here. 1995
  
  Notennoù ha daveoù 
  
  Kumunioù ar Mor-Bihan
  Kumunioù bet krouet er Mor-Bihan e 1790
  Ar Brezoneg er Skol
  Nijvaoù al Luftwaffe e Breizh
  Nijerezioù ar C'hommonwealth aet d'ar strad e Breizh e-pad an Eil brezel-bed
  Bombezadegoù ar Re Gevredet e Breizh e-pad an Eil brezel-bed
  Sankenn an Oriant